Държавен вестник, бр. 37, 2015 г., стр. 31

БРОЙ  37	
Д Ъ Р Ж А В Е Н  В Е С Т Н И К 	
СТР.  31  
10. Консултантски пакет А5Г, в който се 
включват като база модули 1, 2, 11, 8 и допъл­
нително модули 3, 6, 12.
Приложение № 4 
към чл. 8, ал. 2
Насоки за съдържанието на модулите:
1. В модул 1 – Оценка и съвети относно 
задълженията на равнище стопанство, произ­
тичащи от законоустановените изисквания за 
управление и/или стандартите за добро земедел­
ско и екологично състояние, по глава І на дял 
VІ от Регламент (ЕС) № 1306/2013. Оценката и 
съветите обхващат приложимите за съответното 
стопанство правила за кръстосано съответствие 
съгласно чл. 93 от Регламент (ЕС) № 1306/2013. 
Правилата за кръстосано съответствие се със­
тоят от законоустановените изисквания към 
управлението съгласно правото на Съюза и 
стандартите за добро земеделско и екологично 
състояние на земята, установени на национално 
равнище, както са посочени в приложение II 
на Регламент (EC) № 1306/2013, свързани със 
следните области: а) околна среда, изменение на 
климата и добро земеделско състояние на земята; 
б) обществено здраве, здраве на животните и на 
растенията; в) хуманно отношение към живот­
ните. Правните актове, посочени в приложение 
II относно законоустановените изисквания към 
управлението, се прилагат съобразно версията им 
в сила, а директивите – така, както се прилагат 
от държавите членки.
2. В модул 2 – Оценка и съвети, приложими 
за съответното стопанство, относно селско­
стопански практики, от полза за климата и 
околната среда по дял III, глава 3 от Регламент 
(EC) № 1307/2013. Съветите са в съответствие 
с националното законодателство за прилагане 
на селскостопанските практики, благоприятни 
за климата и за околната среда, и по-специално 
съгласно условията на Наредба № 3 от 2015 г. 
за условията и реда за прилагане на схемите за 
директни плащания (ДВ, бр. 16 от 2015 г.). 
3. В модул 3 – Оценка и съвети при избор на 
нова за стопанството подходяща земеделска тех­
ника; съвети за разнообразяване на дейности­те 
на стопанството; подкрепа за участие в мярка 
9 „Създаване на групи и организации на произ­
водителите“ от ПРСР 2014 – 2020 г., включително 
изготвяне на бизнес план за създаване на групи 
или организации на производителите; подкрепа 
за участие в подмярка 6.2. „Стартова помощ за 
неземеделски дейности“ от ПРСР 2014 – 2020 г., 
включително разработване на бизнес план.
4. В модул 4 – Съвети за: увеличаване на 
ефективността на потреблението на водата в 
земеделието на ниво напоителна система или 
напоително поле, включително въвеждане на 
водоспестяващи и енергоспестяващи поливни 
технологии, информация в областта на опазване 
на водите съгласно приложение I от Регламент 
(ЕС) № 1306/2013.
5. В модул 5 – Съвети за приложимите за 
съответното стопанство изисквания, определени 
от националното законодателство за изпълнение 
на чл. 55 от Регламент (ЕО) № 1107/2009 на 
Европейския парламент и на Съвета от 21 ок­
томври 2009 г. относно пускането на пазара на 
продукти за растителна защита и за отмяна на 
директиви 97/117/ЕИО и 91/414/ЕИО на Съвета 
(ОВ L, бр. 309 от 24 ноември 2009 г.).
6. В модул 6 – Съвети за приложимите за 
съответното стопанство стандарти за безопасност 
на труда при работа със земеделска техника или 
специално оборудване в областта на растителната 
защита, както и общи съвети за стандарти за 
безопасност в стопанството.
7. В модул 7 – Подкрепа за участие в подмярка 
6.1. „Помощ при стартиране за млади земеделски 
стопани“ от ПРСР 2014 – 2020 г., включително 
разработването на бизнес и на заявление за кан­
дидатстване; съвети по време на изпълнение на 
бизнес плана; консултиране на младия земеделски 
стопанин за кандидатстване по други мерки от 
ПРСР 2014 – 2020 г.
8. В модул 8 – Предоставяне на информация 
и съвети с предлагане на решения на равнище 
стопанство в областта на биологичното разно­
образие съгласно приложение I от Регламент 
(ЕС) № 1306/2013; съвети за избор на подхо­
дящи дейности за условията на стопанството, 
подготовка на заявления и съвети по време на 
изпълнение на поети ангажименти по мярка 10 
„Агроекология и климат“ от ПРСР 2014 – 2020 г.
9. В модул 9 – Съвети за: разработването на 
къси вериги на доставки, включително местното 
преработване и предоставяне на пазара; биоло­
гично земеделие, включително подготовка на 
заявление за кандидатстване и съвети по време 
на изпълнение на ангажиментите по мярка 11 
„Биологично земеделие“ от ПРСР 2014 – 2020 г.; 
въпроси, свързани със здравните аспекти на 
животновъдството.
10. В модул 10 – Съвети и предоставяне на 
информация за основни рискове в земеделието, 
методите за превенция, включително управле­
ние на риска.
11. В модул 11 – Съвети за: въвеждане на 
противоерозионни практики съобразно почвените 
условия и отглежданите култури в стопанство­
то; избор на подходяща земеделска техника за 
прилагане на противоерозионни практики; избор 
на противоерозионни параметри на поливните 
техники и технологии за предотвратяване на 
иригационната ерозия.
12. В модул 12 – Съвети за: използване енерго­
ефективни техники и технологии на производство 
и методи за намаляване на разходите на енергия 
в селското стопанство; избор на енергоефективна 
земеделска техника и технологии за обработка 
на почвата и за прибиране на реколтата; използ­
ване на технологии, техники и съоръжения за 
подобряване на съхранението и прилагането на 
оборски тор и въвеждане на нисковъглеродни 
практики за преработка на оборски тор.